b'\n_START_ARTICLE_\nUlm\n_START_SECTION_\nMaantiede\n_START_PARAGRAPH_\nUlm sijaitsee kohdassa, jossa Blau- ja Iller-joet yhtyv\xc3\xa4t Tonavaan 479 metrin korkeudella merenpinnasta. Suurin osa kaupungista, mukaan lukien vanhakaupunki, sijaitsee Tonavan vasemmalla rannalla. Vain Wiblingenin, G\xc3\xb6gglingenin, Donaustettenin ja Unterweilerin kaupunginosat sijaitsevat oikealla rannalla. Vastap\xc3\xa4\xc3\xa4t\xc3\xa4 vanhaakaupunkia joen toisella rannalla Baijerin osavaltiossa sijaitsee Neu-Ulmin \xe2\x80\x9dkaksoskaupunki\xe2\x80\x9d. Se on Ulmia pienempi (60\xc2\xa0000 as.) ja oli vuoteen 1810 saakka osa Ulmia. Lukuun ottamatta Tonavaa etel\xc3\xa4ss\xc3\xa4, kaupunki on metsien ja yli 620 metrin korkeuteen kohoavien kukkuloiden ymp\xc3\xa4r\xc3\xb6im\xc3\xa4. Jotkut kukkuloista ovat osa Schw\xc3\xa4bische Alb -yl\xc3\xa4tasankoa. Tonavan etel\xc3\xa4puolella tasangot ja kukkulat p\xc3\xa4\xc3\xa4ttyv\xc3\xa4t lopulta Alppien pohjoiseen reunaan, joka on noin 100 kilometrin p\xc3\xa4\xc3\xa4ss\xc3\xa4 Ulmista ja n\xc3\xa4kyviss\xc3\xa4 kaupungista selkein\xc3\xa4 p\xc3\xa4ivin\xc3\xa4._NEWLINE_Kaupunki on jaettu 18 kaupunginosaan (Stadtteile): Ulm-Mitte, B\xc3\xb6fingen, Donaustetten, Donautal, Eggingen, Einsingen, Ermingen, Eselsberg, G\xc3\xb6gglingen, Grimmelfingen, Jungingen, Lehr, M\xc3\xa4hringen, Oststadt, S\xc3\xb6flingen (mit Harthausen), Unterweiler, Weststadt ja Wiblingen.'